Bol si stvorený pre túto chvíľu odvaha na dnešok a nádej pre zajtrajšok - Lucado, Max, 1955-; Vengliková, Zuzana (Stará Ľubovňa Kumran, s.r.o., 2022)
Ste už unavení z neustálych zápasov, zranení z boja a máte pocit, že sa vám svet vymyká spod kontroly? Okradli vás životné ťažkosti o radosť zo života? Ak áno, Kniha Ester prináša želanú správu: Úľava príde! Kráľovná Ester zatajila svoj židovský pôvod, takže ju považovali za Peržanku. Keď kráľ vydal nariadenie, na základe ktorého mal byť jej národ vyhubený, ocitla sa pred ťažkou dilemou. Zostať ticho, alebo sa ozvať? Splynúť s okolím, alebo vystúpiť z radu? Mohla odmietnuť. Mohla sa zhrbiť od strachu. Ale ona prehovorila a vystúpila z radu. A Boh ju použil, aby zachránil celý národ. Nepreháňame, keď povieme, že jej odvaha zmenila chod dejín. Ani keď tvrdíme, že Boh môže to isté urobiť s vami. Možno podobne ako Ester čelíte neriešiteľnej situácii. A čo platilo pre ňu, platí aj pre vás: Vykúpenie príde. Boh zvíťazí. Zachráni svoj ľud. Napraví krivdy tohto sveta. Otázka neznie, či Boh zvíťazí, ale či budete súčasťou jeho tímu. Ako Ester môžete byť svojimi činmi požehnaním pre viac ľudí, než si dokážete predstaviť. Toto je vaša hodina. Toto je vaša chvíľa. Boli ste stvorení na to, aby ste zaujali jasné stanovisko ako Mordochaj a prehovorili ako Ester. Vaša skúška je príležitosťou spolupracovať s Bohom na jeho diele. Priatelia, boli ste stvorení pre túto chvíľu... Kniha Bol si stvorený pre túto chvíľu vám pomôže: znovu si privlastniť identitu občana neba; spoliehať sa na Boha veľkých zvratov; posilniť si odvahu, keď budete čeliť ťažkostiam; objaviť vaše miesto v Božom príbehu. Ak sa cítite vyčerpaní a nepripravení na búrku, pripomeňte si, že dnešný zmätok a kríza sa zajtra pretavia na víťazstvo. Boh zvíťazí. Ste pripravení podieľať sa na jeho triumfe?
Preložené z angličtiny
Keywords: kresťanstvo; Christianity; kresťanský život; Christian life; monografie; Monographs